**UPUTE ZA PRIJAVITELJE**

**GOSPIĆKI SPORTSKI SAVEZ**

**JAVNI POZIV ZA**

**SUFINANCIRANJE SPORTSKIH PROGRAMA KOJI DOPRINOSE ZADOVOLJAVANJU JAVNIH POTREBA U SPORTU GRADA GOSPIĆA ZA 2016.GODINU**

**U P U T E Z A P R I J A V I T E L J E**

Datum raspisivanja Poziva

**10. 02. 2016.**

Rok za dostavu prijava

**10. 03. 2016.**

u ured Gospićkog sportskog saveza, u zatvorenoj omotnici neovisno na koji način se dostavljaju (poštom ili osobno)

Sadržaj

[1. JAVNI POZIV ZA SUFINANCIRANJE SPORTSKIH PROGRAMA KOJI DOPRINOSE ZADOVOLJAVANJU JAVNIH POTREBA U SPORTU GRADA GOSPIĆA ZA 2016. GOD. 3](#_Toc441061914)

[1.1. OPIS PROBLEMA ČIJEM SE RJEŠAVANJU ŽELI DOPRINIJETI 3](#_Toc441061915)

[1.2. CILJ JAVNOG POZIVA 4](#_Toc441061916)

[1.3. VRSTA POTPORE I VRSTA POZIVA 4](#_Toc441061917)

[1.4. PLANIRANI IZNOSI I UKUPNA VRIJEDNOST POZIVA 4](#_Toc441061918)

[2. FORMALNI UVJETI POZIVA 4](#_Toc441061919)

[2.1. PRIJAVITELJI: TKO MOŽE PODNIJETI PRIJAVU? 4](#_Toc441061920)

[2.2. PRIHVATLJIVE I NEPRIHVATLJIVE AKTIVNOSTI 6](#_Toc441061921)

[3. NAČIN PRIJAVE 6](#_Toc441061923)

[3.1. PRIPREMA DOKUMENTACIJE – VAŽNO JE ZNATI! 6](#_Toc441061924)

[3.2. GDJE POSLATI PRIJAVU 7](#_Toc441061925)

[3.3. DATUM OBJAVE POZIVA I ROK ZA PODNOŠENJE PRIJAVE 7](#_Toc441061926)

[3.4. KOME SE OBRATITI UKOLIKO IMATE PITANJA 7](#_Toc441061927)

[4. PROCJENA PRIJAVA I DONOŠENJE ODLUKE O DODJELI SREDSTAVA 8](#_Toc441061928)

[4.1. POSTUPAK ADMINISTRATIVNE PROVJERE 8](#_Toc441061929)

[4.2. POSTUPAK OCJENE PRIJAVA KOJE SU ZADOVOLJILE UVJETE NATJEČAJA 8](#_Toc441061930)

[4.3. OBAVIJEST O DONESENOJ ODLUCI I PRAVO PRIGOVORA 9](#_Toc441061932)

[4.4. UGOVARANJE 10](#_Toc441061933)

[4.5. OBJAVA REZULTATA 10](#_Toc441061934)

[5. IZVJEŠĆIVANJE O PROVEDBI ODOBRENE POTPORE 10](#_Toc441061936)

# JAVNI POZIV ZA SUFINANCIRANJE SPORTSKIH PROGRAMA KOJI DOPRINOSE ZADOVOLJAVANJU JAVNIH POTREBA U SPORTU GRADA GOSPIĆA ZA 2016.GODINU

1.1. OPIS PROBLEMA ČIJEM SE RJEŠAVANJU ŽELI DOPRINIJETI

Vlada Republike Hrvatske je na prijedlog Vladinog ureda za udruge izradila prijedlog novog Zakona o udrugama koji je Hrvatski Sabor i usvojio, a koji je stupio na snagu 1. listopada 2014. godine i objavljen u Narodnim novinama broj 74/2014. od 18 lipnja 2014. godine. Cilj donošenja novog Zakona o udrugama bio je osiguranje učinkovitog djelovanja udruga sa svojstvom pravne osobe te stvaranje preduvjeta za djelotvorno financiranje programa i projekata od interesa za opće dobro koje provode udruge u Republici Hrvatskoj.

Vladin ured za udruge je u skladu sa Zakonom izradio i sve podzakonske akte te izradio novu web aplikaciju za registar udruga, čime su stvoreni uvjeti za potpunu primjenu Zakona.

Usporedo sa time, Hrvatski sabor je usvojio i novi Zakon o financijskom poslovanju i računovodstvu neprofitnih organizacija. Zakon je objavljen u Narodnim novinama broj 121/2014, a stupio je na snagu 1. siječnja 2015. godine. Zamijenio je do tada važeću Uredbu o računovodstvu neprofitnih organizacija (Narodne novine broj 10/2008, 7/2009. 158/2013, 01/2014 i 44/2014). Sama činjenica de je Vlada Republike Hrvatske jednu Uredbu zamijenila Zakonom, govori u prilog

tome da je nastojanje zakonodavca da se pitanje poslovanja udruga u Republici Hrvatskoj učini

transparentnijim i jasnijim.

Prateći način dodjele sredstava i kontrolu trošenja novca iz javnih izvora, a crpeći i informacije o iskustvima jedinica lokalne i regionalne samouprave, Zaklade za razvoj civilnog društva i drugih davatelja financijskih potpora za provođenje aktivnosti udruga u Republici Hrvatskoj, Vladin ured za udruge je utvrdio potpuno neujednačeno odobravanje potpora te kontrola utrošenih sredstava.

S obzirom na činjenicu da su novci iz javnih izvora sredstva koja u proračune uplate građani Republike Hrvatske kroz plaćanje poreza i drugih obveza, nužno je bilo davanje tih sredstava iz proračuna udrugama učiniti transparentnijim i jasnijim. Nadalje, dosadašnja praksa je pokazala da su sredstva koja su udrugama isplaćivana iz proračuna jedinica lokalne samouprave dodjeljivana po nejasnim kriterijima, mimo natječaja ili javnih poziva za prijavu projekata, a i kada su dodjeljivana putem natječaja, sustav kontrole je u većini slučajeva bio nekvalitetan.

Iz tog razloga, Vlada Republike Hrvatske je donijela Uredbu o kriterijima, mjerilima i postupcima

financiranja i ugovaranja programa i projekata od interesa za opće dobro koje provode udruge, a

koja je objavljena u „Narodnim novinama“ broj 26/15, od 9. ožujka 2015. godine. Uredba je stupila na

snagu 17. ožujka 2015. godine.

U skladu s odredbama Uredbe, Gospićki sportski savez je usvojio Kriterij za vrednovanje i odabir programa koji doprinose zadovoljavanju javnih potreba u sportu Grada Gospića, kojim se definiraju i utvrđuju kriteriji, mjerila i postupci za dodjelu i korištenje sredstava proračuna Gospićkog sportskog saveza.

Gospićki sportski savez će putem ovog Poziva dodijeliti financijsku potporu zatrening, organiziranje i provođenje sustava domaćih i međunarodnih natjecanja, opću i posebnu zdravstvenu zaštitu, kao i sufinanciranje projekta, programa i manifestacija udruga s ciljem poticanja i promicanja sportsko-rekreacijskih aktivnosti građana, sportskih manifestacija (turnira, natjecanja, regata, memorijalnih turnira, utrka) od interesa za Gospićki sportski savez i Grad Gospić, osiguravanje što većeg broja djece i mladeži s ciljem organiziranog provođenja slobodnog vremena putem sportskih udruga i klubova koji djeluju na području Grada, unapređenje sporta kod mladih, poticanje i promicanje rekreativnog sporta.

Natječajni postupak provodi se u skladu sa Zakonom o udrugama (Narodne novine, broj 74/14), Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15) i Pravilnikom o financiranju javnih potreba Gospićkog sportskog saveza.

1.2. CILJ JAVNOG POZIVA

**Opći cilj** ovog Poziva je potpora sportskim udrugama koje kroz svoje područje djelovanja provode programe, treninga, organiziranja i provođenja sustava domaćih i međunarodnih natjecanja,koji su usmjereni radi unaprjeđenja kvalitete života, promocije sporta, prezentacija i upoznavanje lokalnog stanovništva sa radom udruge, poticanje djece, mladih i odraslih na aktivno bavljenje sportom.

**Specifični ciljevi** ovog Poziva su:

* trening, organiziranje i provođenje sustava domaćih i međunarodnih natjecanja, opća i posebna zdravstvena zaštita
* organiziranje sportskih manifestacija (turnira, natjecanja, regata, memorijalnih turnira, utrka),
* unapređenje sporta kod mladih,
* poticanje i promicanje rekreativnog sporta,
* sportsko - rekreacijske aktivnosti građana,
* organizirano provođenje slobodnog vremena što većeg broja građana, djece i mladeži putem sportskih udruga i klubova.

1.3. VRSTA POTPORE I VRSTA POZIVA

Financijska potpora koju udruge ostvare temeljem ovoga poziva predstavlja financijski oblik potpore Gospićkog sportskog saveza kojom se ciljano ulaže u provedbu programa, projekata i manifestacija na području Grada Gospića, a vezano uz programsko područje razvoja sporta i sportsko rekreativnih aktivnosti.

Molimo Vas da prije podnošenja prijave na natječaj pročitate tekst Javnog poziva, Kriterij za vrednovanje i odabir programa koji doprinose zadovoljavanju javnih potreba u sportu Grada Gospića te dobro proučite ove Upute za prijavu.

1.4. PLANIRANI IZNOSI I UKUPNA VRIJEDNOST POZIVA

Iznos koji će se temeljem ovog poziva moći dodijeliti udrugama za potporu realizaciji njihovih programa, projekata i aktivnosti kojima će se zadovoljiti potrebe Gospićkog sportskog saveza je **703.600,00 kn**.

# FORMALNI UVJETI POZIVA

2.1. PRIJAVITELJI: TKO MOŽE PODNIJETI PRIJAVU?

***Prihvatljivi prijavitelji***

Pravo podnošenja prijave programa imaju udruge koje su u sazivu Gospićkog sportskog saveza. U postupku pregovaranja sa udrugama će se vršiti usklađenje proračunskih stavki prijavljenih programa, projekata i manifestacija.

Prijavitelji udruge moraju zadovoljiti sljedeće uvjete:

a) da imaju sjedište na području Grada Gospića

b) da su upisani u Registar udruga Republike Hrvatske ili drugi odgovarajući registar

c) da su upisani u Registar neprofitnih organizacija pri Ministarstvu financija

d) da su uskladili svoje statute s odredbama Zakona o udrugama te podnijeli zahtjev Uredu

državne uprave u Ličko-senjskoj županiji za promjenu podataka u Registru

e) da uredno ispunjavaju obveze iz ranije sklopljenih ugovora o financiranju iz javnih izvora

f) da se protiv osobe ovlaštene za zastupanje udruge i voditelja programa ne vodi kazneni postupak i nije pravomoćno osuđen za prekršaje i kaznena djela

g) da vode transparentno financijsko poslovanje u skladu sa zakonskim propisima

Da bi prijava programa bila pravovaljana, a program udruge mogao biti financiran predlagatelj mora podnijeti prijavu na posebnim obrascima koji se mogu preuzeti na mrežnim stranicama Grada Gospića ([www.gospic.hr](http://www.gospic.hr), pod Javni poziv za podnošenje pisanih prijava programa za izradu i realizaciju Plana sredstava za sufinanciranje programa javnih potreba u sportu Gospićkog sportskog saveza za 2016. godinu)

1. Opisni obrazac za programe i projekte

2. Obrazac Proračuna programa i projekata

Uz gore navedene obrasce, prijavitelji su obvezni dostavi i sljedeću dokumentaciju:

1. Izvadak (ne stariji od tri mjeseca od objave javnog poziva) ili preslika novog Rješenja iz Registra udruga Republike Hrvatske ukoliko je udruga isto dobila nakon usklađenja akata sa Zakonom o udrugama

2. Ukoliko udruga nije ishodovala novo Rješenje Ureda državne uprave u Ličko-senjskoj županiji, a uredno je predala Zahtjev za upis promjena u Registru, potrebno je dostaviti dokaz o podnošenju zahtjeva

3. Potvrdu Porezne uprave o nepostojanju duga s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu, izdanu nakon objave Natječaja

4. Uvjerenje nadležnog suda, ne starije od šest (6) mjeseci od dana objave javnog poziva, da se protiv osobe ovlaštene za zastupanje udruge (koja je potpisala obrasce za prijavu programa i koja je ovlaštena potpisati ugovor o financiranju) i voditelja programa ne vodi prekršajni, odnosno kazneni postupak u skladu s odredbama Uredbe

5. Izjavu o nepostojanju dvostrukog financiranja

6. Plan rada Udruge u tekućoj godini

7. Popis članova u skladu s Zakonom o udrugama i Statutu udruge

*Napomena:*

Potvrdu Porezne uprave o nepostojanju duga s osnove javnih davanja izdaje Porezna uprava u mjestu sjedišta udruge, prema nazivu udruge.

Potvrdu suda o nekažnjavanju izdaje Općinski sud koji je nadležan za područje na kojem osoba ovlaštena za zastupanje ima prebivalište.

***Neprihvatljivi prijavitelji***

Pravo prijave na poziv nemaju:

- ogranci, podružnice i slični ustrojbeni oblici udruga koji nisu registrirani sukladno Zakonu kao

pravne osobe,

- udruge koje nisu upisane u Registar neprofitnih organizacija,

- udruge koje su u stečaju, postupku gašenja, postupku prisilne naplate ili u postupku likvidacije

- udruge koje ne mogu ishoditi potvrde o nekažnjavanju od strane nadležnih sudova

- udruge koje Statutom nisu definirale da se bave aktivnostima navedenim u javnom pozivu i

ovim Uputama,

- udruge čiji je jedan od osnivača politička stranka.

***Partnerstva na provedbi projekata, programa i manifestacija***

U okviru ovog javnog poziva moguće je prijaviti programe, projekte i manifestacije u partnerstvu s Gospićkim sportskim savezom te institucijama koje imaju iste ili slične programske ciljeve i čiji je rad usmjeren ka postizanju ciljeva javnog poziva.

U slučaju prijave programa, projekata i manifestacija u partnerstvu s ustanovom Gospićkog sportskog saveza nije potrebno dostavljati dokumentaciju o dokazivanju udovoljenja uvjeta prihvatljivosti, osim potpisane i pečatirane Izjave o partnerstvu.

2.2. PRIHVATLJIVE I NEPRIHVATLJIVE AKTIVNOSTI

**Prihvatljivim aktivnostima** u okviru ovog natječaja smatraju se aktivnosti koje se realiziraju za rad udruga, a povezane su sa postizanje ciljeva iz Poziva, posebice:

* članarine udruga prema savezima,
* provođenje treninga, sustava domaćih i međunarodnih natjecanja, liga, kupova,turnira,
* opća i posebna zdravstvena zaštita sportaša,
* knjigovodstvene (računovodstvene) usluge udruga

**Neprihvatljivim aktivnostima**:

- prehrana sportaša,

- kupnja dresova i odjeće.

# NAČIN PRIJAVE

3.1. PRIPREMA DOKUMENTACIJE

**Opisni obrazac :**

**-** opisni obrazac programa dio je obvezne dokumentacije

- na pitanja u opisnom obrascu odgovarajte jasno, konkretno i što je moguće kraće

- prilikom odgovaranja na pitanja potrebno je voditi računa o sljedećem:

1. osnovni ciljevi projekta/programa su dugoročni ciljevi

2. planirani ciljevi su operativni, kratkoročni ciljevi kojima se konkretizira provedba dijela

ili cjeline nekih od osnovnih ciljeva navedenog projekta/programa

3. ostvareni ciljevi predstavljaju provedbu planiranih ciljeva, odnosno, to su postignuća kojima se dokazuje ostvarenje planiranog i doprinos osnovnom cilju/ciljevima navedenog projekta/programa

4. planirani rezultati su skup aktivnosti kojima se projicira ostvarenje rezultata

5. ostvareni rezultati su konkretni pokazatelji provedbe određenog projekta/programa

- potrebno je obavezno odgovoriti na sva pitanja navedena u obrascu

- u slučaju da udruga nije upisana u Registar neprofitnih organizacija (pri Ministarstvu

financija), a što se dokazuje upisom RNO broja u opisni obrazac odnosno uvidom u Registar

neprofitnih organizacija, cijela prijava će biti odbijena zbog nezadovoljavanja propisanih

uvjeta poziva

- kako biste dodatno provjerili pripremljenu natječajnu dokumentaciju poslužite se popisom za

provjeru priložene dokumentacije koji se nalazi na posljednjoj stranici opisnog obrasca

- opisni obrazac potrebno je popuniti na računalu, potpisati i ovjeriti pečatom udruge.

**Obrazac proračuna:**

- unijeti troškove po vrsti troška te iznose predviđene za financiranje. Ukoliko ćete imati potrebu

za povećanjem broja redaka, molimo Vas da ih ubacite.

- sve troškove u obrascu proračuna potrebno je detaljno specificirati

- obrazac proračuna potrebno je popuniti na računalu, potpisati i ovjeriti pečatom udruge

**Izjava o nepostojanju dvostrukog financiranja i izjava o ispunjenju svih obveza preuzetih ranijim ugovorima:**

- računalom popunjene, potpisane i pečatom ovjerene obrasce potrebno je dostaviti u sklopu natječajne dokumentacije.

**Izjava o partnerstvu:**

- potpisuju je svi partneri na projektu, na za to predviđenom obrascu koji je sastavni dio natječajne dokumentacije. U izjavi je, u tablicu potrebno ubaciti onoliko redaka koliko je partnera, a pri potpisivanju izjave valja voditi računa o tome da se pečat organizacije ne stavlja preko potpisa osobe ovlaštene za zastupanje.

- prijavitelj ne potpisuje izjavu o partnerstvu u predmetnoj tablici nego pečat i potpis stavlja ispod tablice, na za to predviđeno mjesto.

3.2. GDJE POSLATI PRIJAVU

Obvezne obrasce i propisanu dokumentaciju potrebno je poslati u papirnatom obliku. Prijava u papirnatom obliku sadržava obvezne obrasce popunjene putem računala, vlastoručno potpisane od strane osobe ovlaštene za zastupanje i ovjerene službenim pečatom prijavitelja.

Navedenu tiskanu natječajnu dokumentaciju potrebno je dostaviti u zatvorenoj omotnici, poštom na adresu:

**GOSPIĆKI SPORTSKI SAVEZ**

**Kaniška 6, 53 000 Gospić**

ili osobno u ured Gospićkog sportskog saveza (radnim danom od 8,00 do 15,00 sati).

Na vanjskome dijelu omotnice potrebno je istaknuti puni naziv i adresu prijavitelja s napomenom:

**“PONUDA SPORTSKIH PROGRAMA ZA SUFINANCIRANJE IZ PROGRAMA JAVNIH POTREBA U SPORTU GRADA GOSPIĆA ZA 2016. GODINU”.**

Prijave koje nisu dostavljene na propisani način i ne sadrže svu dokumentaciju koja je propisana javnim pozivom, neće biti uzete u daljnje razmatranje.

3.3. DATUM OBJAVE POZIVA I ROK ZA PODNOŠENJE PRIJAVE

Natječaj je otvoren danom objave na internetskim stranicama Grada Gospića od 10.veljače

2016. godine (www.gospic.hr ).

Rok za prijavu na javni poziv je **10. ožujak 2016. godine do 14 sati**. Sve prijave poslane nakon navedenog roka neće biti uzete u razmatranje.

U slučaju da je prijava dostavljena osobno, prijavitelju će biti izdana potvrda o točnom vremenu prijma pošiljke. Ako je prijava dostavljena poštom, vrijedit će datum koji je pečatom naznačen na omotnici.

Obrasci za prijavu zajedno s detaljnim uputama za prijavljivanje nalaze se na internetskim stranicama Grada Gospića.

3.4. KOME SE OBRATITI UKOLIKO IMATE PITANJA

Sva pitanja vezana uz Poziv mogu se obratiti Nikoli Grahovcu, tajniku Gospićkog sportskog saveza, u uredovno vrijeme na broj tel. 053/572-028.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

# PROCJENA PRIJAVA I DONOŠENJE ODLUKE O DODJELI SREDSTAVA

Procjenu prijavljenih programa provode:

a) Povjerenstvo za provjeru ispunjavanja propisanih (administrativnih) uvjeta Poziva,

b) Povjerenstvo za ocjenu i procjenu kvalitete/vrijednosti prijava

c) Izvršni odbor Gospićkog sportskog saveza

4.1. POSTUPAK ADMINISTRATIVNE PROVJERE

Davatelj financijskih sredstava ustrojava posebno tijelo za provjeru formalnih uvjeta poziva

(dalje: Povjerenstvo za provjeru ispunjavanja propisanih (administrativnih) uvjeta Poziva).

Povjerenstvo za provjeru ispunjavanja propisanih (administrativnih) uvjeta Poziva utvrđuje:

- je li prijava dostavljena na javni poziv u zadanome roku,

- je li zatraženi iznos sredstava unutar financijskih pragova postavljenih u javnom pozivu,

- je li lokacija provedbe projekta prihvatljiva,

- jesu li prijavitelj i partner prihvatljivi sukladno uputama za prijavitelje natječaja/poziva (ako

je projekt u partnerstvu),

- jesu li dostavljeni, potpisani i ovjereni svi obvezni obrasci,

- jesu li ispunjeni drugi formalni uvjeti poziva,

- je li dostavljena sva obvezna popratna dokumentacija.

O svim pristiglim prijavama vodi se zapisnik. Sve se prijave urudžbiraju po redu zaprimanja. Povjerenstvo obavlja uvid u dostavljenu dokumentaciju i o tome vodi evidenciju na posebnome obrascu (OBRAZAC za utvrđivanje propisanih uvjeta prijave na Javni poziv za sufinanciranje programa, projekata i manifestacija u području sportsko rekreativnih aktivnosti).

Članice/članove Povjerenstva imenuje Izvršini odbor Gospićkog sportskog aveza.

Članice/članovi Povjerenstva za otvaranje prijava i provjeru propisanih uvjeta prije početka rada u Povjerenstvu ne smiju biti u sukobu interesa, o čemu moraju potpisati posebnu izjavu. Svaka/svaki članica/član Povjerenstva potpisom dokazuje točnost utvrđenoga te da je dokumentacija pregledana.

Prijave programa koje ne udovoljavaju uvjetima Javnog poziva (zakašnjele prijave, prijave koje ne sadrže svu pozivom propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Poziva), neće se razmatrati, o čemu će prijavitelji biti obaviješteni pisanom obavijesti u roku od osam (8) radnih dana s naznakom razloga zbog kojih prijava ne zadovoljava propisane uvjete Poziva.

Nakon provjere svih pristiglih i zaprimljenih prijava u odnosu na formalne uvjete, Povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete.

Prijavitelji koji nisu zadovoljili propisane uvjete Poziva mogu uložiti prigovor u roku od osam (8) dana od primitka obavijesti. O prigovoru odlučuje Povjerenstvo za prigovor u roku od 8 dana od dana zaprimanja prigovora. Prigovor ne odgađa izvršenje navedenih odluka i provedbu Poziva.

4.2. POSTUPAK OCJENE PRIJAVA KOJE SU ZADOVOLJILE UVJETE NATJEČAJA

Davatelj financijskih sredstava imenuje posebnom odlukom članove/ice *Povjerenstva za ocjenu i procjenu kvalitete/vrijednosti prijava* koji su obvezni potpisati Izjavu o nepristranosti i povjerljivosti koja se potpisuje nakon izrade popisa udruga koje su prošle fazu provjere ispunjavanja administrativnih uvjeta poziva.

Članice/članove Povjerenstva imenuje Izvršni odbor Gospićkog sportskog saveza.

Razmatraju se samo oni programi koji su udovoljili propisanim uvjetima Poziva. Svaka pristigla i zaprimljena prijava ocjenjuje se temeljem kriterija.

Kriteriji za procjenu programa imaju sljedeća područja:

- procjena usklađenosti ciljeva programa s općim i specifičnim ciljevima Poziva

- kvaliteta i relevantnost prijave (krajnji korisnici, izvedivost programa, očekivani rezultati i

učinci, promocija projekta)

- sposobnost prijavitelja za provođenje programa/projekta/manifestacije

- procjena dosadašnjeg iskustva prijavitelja

- procjena kvalitete aktivnosti i metoda i njihove povezanosti s ciljevim projekta/programa

(koliko su dobro odabrane aktivnosti, koliko su dobro razrađene i jasne, imaju li

smisla i veze s potrebama i ciljem projekta i Pozivom)

- procjena proračuna programa (realnost i učinkovitost proračuna, njegova razrađenost i

povezanost s aktivnostima, korisnicima i rezultatima koji se očekuju). ***Nerealan i***

***„prenapuhan“ proračun je razlog za lošiju ocjenu i/ili neprihvaćanje prijave za***

***financiranje.***

Ocjenjivanje će se vršiti prema sljedećim kriterijima:

|  |  |
| --- | --- |
| **Sposobnost prijavitelja/partnera, relevantnost programa, projekta ili manifestacije, proračun, promocija.** | **Bodovi (52)** |
| Ima li prijavitelj dovoljno iskustva i kapaciteta za provođenje planiranih aktivnosti projekata/programa/manifestacije (imaju li sposobnosti i vještine za njegovo provođenje)? | **0 - 4** |
| Koliko je projektni prijedlog relevantan u odnosu na ciljeve područja aktivnosti Poziva? | **0 - 4** |
| Jesu li ciljevi projekta/programa/manifestacije jasno definirani i realno dostižni? | **0 - 4** |
| Jesu li aktivnosti projekta/programa/manifestacije jasne, opravdane, razumljive i provedive? | **0 - 4** |
| Jesu li rezultati (ciljevi) jasno određeni i hoće li aktivnosti dovesti do ostvarivanja rezultata (ciljeva)? | **0 - 4** |
| Da li je prijavljeni projekt/program/manifestacija usmjeren na popularizaciju sporta? | **0 - 4** |
| Ima li projekt/program/manifestacija jasno definirane korisnike? | **0 - 4** |
| Da li se prate rezultati provedenog projekta i njihov utjecaj na ispunjavanje ciljeva Poziva? | **0 - 4** |
| Jesu li troškovi projekta/programa/manifestacije realni u odnosu na određene rezultate i predviđeno vrijeme trajanja? \* | **(0 - 4) x 2** |
| Jesu li troškovi projekta usklađeni s planiranim aktivnostima projekta/programa? \* | **(0 - 4) x 2** |
| U kojoj je mjeri udruga jasno definirala način promocije projekta, programa ili manifestacije te potpore Gospićkog sportskog saveza? | **0 - 4** |
| **Ukupan broj bodova (maksimalan broj bodova 52)** |  |

\*ovi bodovi množe se s 2 zbog svoje važnosti

4.3. OBAVIJEST O DONESENOJ ODLUCI I PRAVO PRIGOVORA

Svi prijavitelji čije su prijave ušle u postupak ocjene, biti će obaviješteni na skupštini GŠS-a o donesenoj odluci o dodjeli financijskih sredstava programima u sklopu Poziva.

Prijaviteljima kojima nisu odobrena financijska sredstva može se, na njihov zahtjev, omogućiti **uvid u bodovanje** njihovog programa te ujedno imaju pravo na **prigovor** na natječajni postupak te eventualno bodovanje nekog kriterija sa 0 bodova, ukoliko udruga smatra da je u prijavi dostavila dovoljno argumenata za drugačije bodovanje, u roku od osam (8) dana od dana primitka obavijesti o rezultatima Poziva.

Odluku po prigovoru donosi predsjednik Gospićkog sportskog saveza.

Prigovor se ne može podnijeti na odluku o neodobravanju sredstava ili visini dodijeljenih

sredstava.

4.4. UGOVARANJE

Nakon što Skupština Gospićkog športskog saveza donese Odluku o ukupnim odobrenim iznosima za financiranje izabranih prijava uslijedit će potpisivanje ugovora sa svakom pojedinom udrugom.

4.5. OBJAVA REZULTATA

Rezultati Poziva objavit će se na internetskoj stranici Grada Gospića www.gospic.hr, a

svaka udruga će pismenim putem biti upoznata s donešenom Odlukom.

# IZVJEŠĆIVANJE O PROVEDBI ODOBRENE POTPORE

Udruga kojoj se odobri potpora bit će obvezna, sukladno potpisanom ugovoru, Gospićkom sportskom savezu dostaviti godišnje opisno i financijsko izvješće o provedbi podrške zajedno s popratnom dokumentacijom. Prilikom izvještavanja udruga je obvezna pridržavati se odredbi Pravilnika i Ugovora. Opisno i financijsko izvješće potrebno je dostaviti u papirnatom obliku te je potrebno dostaviti priloge kojima se potvrđuje kontinuitet rada udruge te namjensko trošenje odobrenih sredstava.